Uma usuphelelwe amaqhinga ...

UNkulunkulu uqhamuka nesu

Ukudakwa wutshwala nokusebenzisa izidakamizwa akusiyona into entsha. IBhayibheli likhuluma kakhulu ngomphumela wokusebenzisa izidakamizwa notshwala.

Umbhali wencwadi yeZaga uxwayisa ngokuthi:

Iwayini liyisideleli,

uphuzo olunamandla lungumxokozeli;

bonke abaduka ngalo abahlakaniphile.

IzAga 20:1

Ukusebenzisa izidakamizwa kuholela ekuziphatheni okuyihlazo

Indaba kaLoti iyisibonelo esikuveza ngokusobala ukuthi ukusebenzisa izidakamizwa konakalisa ukuziphatha okuhle futhi kuholela ekuziphatheni okuyihlazo.

Ngelinye ilanga indodakazi yakhe enkulu yayisithi kwencane: “Ubaba usemdala; akukho ndoda ezweni engangena kithi njengokwenza komhlaba wonke. Woza simphuzise ubaba iwayini, silale naye ukuba sizizuzele inzalo kubaba.”

Ngalobo busuku ayesemphuzisa uyise iwayini; enkulu yangena yalala noyise, engazi ukulala kwayo nokuvuka kwayo.

UGenesise 19:31-33

Uyadiyazela ekuseni emva kobusuku

Uyakuba njengolele ekujuleni kolwandle

nohlezi esihlokweni sensika yomkhumbi.

Uyakuthi: “Bangishayile, angilimalanga;

bangigalele, angikwazanga.

Lapho ngivuka, ngiyakubuye ngilifune.”

IzAga 23:34-35

Yisikhathi sokubhekisisa

Ngakho-ke bhekisisani ukuthi nihamba kanjani, kungabi njengabangahlakaniphile kepha njengabahlakaniphileyo, nithengisise isikhathi, ngokuba izinsuku zimbi. Ngakho-ke ningabi yiziwula, kodwa qondani okuyintando yeNkosi. Ningadakwa yiwayini, kuvela kulo umhumheko, kodwa nigcwaliswe ngoMoya.

Kwabase-Efesu 5:15-18

Ncika kuNkulunkulu, hhayi kwizidakamizwa

“Babusisiwe abampofu emoyeni,

ngokuba umbuso wezulu ungowabo.”

NgokukaMathewu 5:3

Wena ungokaNkulunkulu

Kepha anazi yini ukuthi umzimba wenu uyithempeli likaMoya oNgcwele okinina, enimamukele kuNkulunkulu, nokuthi anisibo abenu na? Ngokuba nathengwa ngenani elikhulu. Ngakho-ke mbongeni uNkulunkulu emzimbeni wenu.

1 kwabaseKorinte 6:19-20

uNkulunkulu ukunika amandla usuku nosuku

Osuthisa ukulangazela kwakho ngokuhle,

ubusha bakho bubuyiswe njengokhozi.

AmaHubo 103:5

Jonga emgomeni

Kungesikho ukuthi sengibambile nokuthi sengiphelelisiwe, kepha ngijonga ukuba kumbe ngingakubamba yini lokho nami engabanjelwa khona nguKristu Jesu. Bazalwane, angisho ukuthi mina uqobo sengikubambile; kepha kunye engikwenzayo: ngikhohlwa okungasemuva, ngizelulela kokungaphambili.

KwabaseFilipi 3:12-13

UNkulunkulu wenza konke kube kusha

Kanjalo uma umuntu ekuKristu, uyisidalwa esisha; okwakuqala kudlulile; bheka, sekuvele okusha.

2 kwabaseKorinte 5:17

Khumbula!

Akubalulekile ukuthi wenzeni izolo, kodwa okubalulekile ukuthi wenzani ngekusasa lakho:

Ukuthola ukusizakala ukuze uyeke izidakamizwa shayela kwa:

Alcoholics Anonymous 0861 435 722

Narcotics Anonymous 083 900 6962

SANCA 0861 472 622

Kusihlwa kungena ukukhala,

ekuseni ukujabula.

AmaHubo 30:5b

*Wonke amavesi acashunwe eBhayibhelini lesiZulu lango 1959/1997.

Ishicilelwe yasatshalaliswa yi-Bible Society of South Africa.

www.biblesociety.co.za

Bibles and audio Bibles are available on the BibleSA-app